CELEX: 32009R1047
Language: ro
Date: 2009-10-19 00:00:00
Title: Regulamentul (CE) nr. 1047/2009 al Consiliului din 19 octombrie 2009 de modificare a Regulamentului (CE) nr. 1234/2007 de instituire a unei organizări comune a piețelor agricole, în ceea ce privește standardele de comercializare a cărnii de pasăre

6.11.2009   
            
            
               RO
            
            
               Jurnalul Oficial al Uniunii Europene
            
            
               L 290/1
            
         
      REGULAMENTUL (CE) NR. 1047/2009 AL CONSILIULUI
   
   din 19 octombrie 2009
   de modificare a Regulamentului (CE) nr. 1234/2007 de instituire a unei organizări comune a piețelor agricole, în ceea ce privește standardele de comercializare a cărnii de pasăre
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei,
   având în vedere avizul Parlamentului European (1),
   întrucât:
   
               (1)
            
            
               Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (2) stabilește anumite standarde de comercializare a cărnii de pasăre.
            
         
               (2)
            
            
               Articolul 116 din Regulamentul (CE) nr. 1234/2007 prevede că produsele din sectorul cărnii de pasăre se comercializează în conformitate cu dispozițiile anexei XIV la respectivul regulament.
            
         
               (3)
            
            
               Standardele de comercializare au fost elaborate pentru a contribui la îmbunătățirea calității cărnii de pasăre și a informațiilor referitoare la aceasta și, prin urmare, pentru a facilita vânzarea acestui tip de carne. În special, prin Regulamentul (CEE) nr. 1906/90 al Consiliului din 26 iunie 1990 privind unele standarde de comercializare a cărnii de pasăre (3), a fost introdusă, cu efect de la 1 iulie 1991, o definiție mai exactă a cărnii proaspete de pasăre decât în legislația privind siguranța alimentară. Experiența demonstrează că este necesară confirmarea principiului strict aflat în spatele acestei definiții și explicitarea suplimentară a acestuia.
            
         
               (4)
            
            
               Ținând seama de faptul că se consumă din ce în ce mai mult carne de pasăre sub formă de preparate și de produse pe bază de carne, este necesar să se extindă domeniul de aplicare a standardelor de comercializare a cărnii de pasăre și asupra preparatelor și produselor pe bază de carne de pasăre.
            
         
               (5)
            
            
               În mod similar, carnea de pasăre în saramură înregistrată la codul NC 0210 99 39 ar trebui, de asemenea, să fie reglementată de standardele de comercializare.
            
         
               (6)
            
            
               Experiența demonstrează că, în anumite cazuri, preparatele din carne proaspătă de pasăre pot substitui cu ușurință carnea proaspătă de pasăre atunci când sunt prezentate consumatorului spre vânzare. În vederea evitării oricărei distorsionări a concurenței între carnea proaspătă de pasăre și preparatele din carne proaspătă de pasăre, principiul din spatele definiției cărnii proaspete de pasăre ar trebui extins la preparatele din carne proaspătă de pasăre.
            
         
               (7)
            
            
               În temeiul legislației comunitare privind etichetarea produselor alimentare, etichetarea și modalitățile în care se realizează nu trebuie să fie de natură a induce în eroare cumpărătorul, în special în ceea ce privește caracteristicile produsului alimentar și mai ales în privința naturii, identității, proprietăților, compoziției, cantității, termenului de garanție, originii sau provenienței, modului de fabricare sau de obținere a acestuia.
            
         
               (8)
            
            
               Carnea de pasăre care a fost congelată sau congelată rapid trebuie vândută în aceeași stare sau utilizată în preparate comercializate în stare congelată sau în stare congelată rapid sau în produse pe bază de carne.
            
         
               (9)
            
            
               Având în vedere că subdiviziunile A 1 și A 2 ale clasei A și subdiviziunile cărnii congelate de pasăre în categorii de greutate, prevăzute de Regulamentul (CE) nr. 1234/2007, nu sunt folosite pe scară largă în practică, nefiind prin urmare utile, aceste dispoziții ar trebui eliminate în scopul simplificării.
            
         
               (10)
            
            
               Prin urmare, Regulamentul (CE) nr. 1234/2007 ar trebui să fie modificat în consecință,
            
         ADOPTĂ PREZENTUL REGULAMENT:
   Articolul 1
   Anexa XIV la Regulamentul (CE) nr. 1234/2007 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Prezentul regulament se aplică de la 1 mai 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 19 octombrie 2009.
      
         
            Pentru Consiliu
         
         
            Președintele
         
         E. ERLANDSSON
         
      
   
   
      (1)  Avizul din 5 mai 2009 (nepublicat încă în Jurnalul Oficial).
   
      (2)  JO L 299, 16.11.2007, p. 1.
   
      (3)  JO L 173, 6.7.1990, p. 1.
   
      ANEXĂ
      Partea B din anexa XIV la Regulamentul (CE) nr. 1234/2007 se modifică după cum urmează:
      
                  1.
               
               
                  În partea I, punctul 1 se înlocuiește cu următorul text:
                  
                              „1.
                           
                           
                              Fără a aduce atingere dispozițiilor părții C din prezenta anexă cu privire la producția și comercializarea ouălor pentru incubație și a puilor de fermă, prezentele dispoziții se aplică în cazul comercializării în cadrul Comunității, printr-o activitate profesională sau comercială, a anumitor tipuri și prezentări de carne de pasăre, precum și a preparatelor și a produselor pe bază de carne de pasăre sau de organe interne comestibile de pasăre din speciile următoare, astfel cum se prevede în anexa I partea XX:
                              
                                          —
                                       
                                       
                                          
                                             Gallus domesticus;
                                       
                                    
                                          —
                                       
                                       
                                          rațe;
                                       
                                    
                                          —
                                       
                                       
                                          gâște;
                                       
                                    
                                          —
                                       
                                       
                                          curcani;
                                       
                                    
                                          —
                                       
                                       
                                          bibilici.
                                       
                                    Prezentele dispoziții se aplică și cărnii de pasăre în saramură înregistrată la codul NC 0210 99 39, astfel cum se prevede în anexa I partea XXI.”
                           
                        
            
                  2.
               
               
                  Partea II se modifică după cum urmează:
                  
                              (a)
                           
                           
                              punctele 2 și 3 se înlocuiesc cu următorul text:
                              
                                          „2.
                                       
                                       
                                          «carne proaspătă de pasăre» înseamnă carne de pasăre neîntărită în niciun moment prin procesul de răcire înainte de a fi păstrată la o temperatură de cel puțin – 2 °C și de cel mult + 4 °C. Cu toate acestea, statele membre pot stabili cerințe ușor diferite de temperatură privind intervalul minim necesar pentru tranșarea și manipularea cărnii proaspete de pasăre în magazinele cu amănuntul sau în incinte adiacente punctelor de vânzare, unde tranșarea și manipularea sunt efectuate exclusiv în vederea vânzării directe, la fața locului, către consumator;
                                       
                                    
                                          3.
                                       
                                       
                                          «carne de pasăre congelată» înseamnă carne de pasăre care trebuie să fie congelată cât mai curând posibil în limitele procedurilor normale de sacrificare și care trebuie păstrată permanent la o temperatură de cel mult – 12 °C;”;
                                       
                                    
                        
                              (b)
                           
                           
                              se adaugă următoarele puncte:
                              
                                          „5.
                                       
                                       
                                          «preparate din carne de pasăre» înseamnă carne de pasăre, inclusiv carne de pasăre care a fost secționată în fragmente, căreia i s-au adăugat produse alimentare, condimente sau aditivi sau care a fost supusă unei prelucrări insuficiente pentru a modifica în esență structura fibroasă a mușchilor;
                                       
                                    
                                          6.
                                       
                                       
                                          «preparat din carne proaspătă de pasăre» înseamnă preparat de carne de pasăre pentru care s-a utilizat carne proaspătă de pasăre. Cu toate acestea, statele membre pot stabili cerințe ușor diferite de temperatură care trebuie aplicate pentru intervalul minim necesar și numai în măsura în care este necesar pentru facilitarea manipulării și tranșării efectuate în fabrică în timpul producerii preparatelor din carne proaspătă de pasăre;
                                       
                                    
                                          7.
                                       
                                       
                                          «produs pe bază de carne de pasăre» înseamnă un produs pe bază de carne, astfel cum este definit la punctul 7.1 din anexa I la Regulamentul (CE) nr. 853/2004, pentru care s-a utilizat carne de pasăre.”
                                       
                                    
                        
            
                  3.
               
               
                  Partea III se modifică după cum urmează:
                  
                              (a)
                           
                           
                              la punctul 1, al doilea paragraf se elimină;
                           
                        
                              (b)
                           
                           
                              la punctul 2, teza introductivă se înlocuiește cu următorul text:
                              „Carnea de pasăre și preparatele din carne de pasăre se comercializează în următoarele condiții:”;
                           
                        
                              (c)
                           
                           
                              punctul 3 se elimină.